**Topaic 9**

**Bia agus deoch**

**Feidhmeanna an aonaid**

*San aonad seo foghlaimeoidh an rang conas/faoi:*

* a rá go bhfuil tart nó ocras ort.
* cineálacha éagsúla bia agus dí a ainmniú
* a rá cad iad na cineálacha bia agus deochanna a itheann agus a ólann tú
* ceist a chur ar dhuine cad iad na cineálacha bia agus dí a itheann agus a ólann sé
* tuairimí a chur in iúl
* bia agus deoch a ordú
* deoch a thairiscint do dhuine agus glacadh agus diúltú do thairiscint
* ceist a chur cé mhéad atá rud éigin agus ag freagairt na ceiste sin
* an bille a lorg

**An ghramadach**

*San aonad seo clúdaítear:*

* Na bunuimhreacha: Euro amháin... deich euro
* An t-alt roimh ainmfhocal: an t-iasc

**Stór focal**

*San aonad seo clúdaítear:*

* Na príomhchineálacha bia agus dí: arán, im, feoil, glasraí, iasc, prátaí, rís, ceapaire, císte, siúcra, bainne, tae/caife, uisce, gloine beorach, uisce beatha, fíon
* Ag ithe i mbialann: bia, béile, deoch, freastalaí, biachlár, an chéad chúrsa, an príomhchúrsa, milseog, bille

**Beidh an foghlaimeoir in ann…**

**Labhairt**

* Na príomhchineálacha bia agus dí a thaitníonn leis a ainmniú agus ceist a chur ar dhaoine eile faoin ábhar céanna. Béile simplí a ordú agus tuairim an-simplí a nochtadh faoi bhéile. An bille a iarraidh agus deoch a thairiscint do dhuine.

**Cluastuiscint**

* Beidh tuiscint ag an bhfoghlaimeoir ar cheisteanna simplí agus cur síos bunúsach ar an ábhar céanna

**Léamhthuiscint**

* Na príomhfhocail ar bhiachlár simplí a aithint.

**Scríbhneoireacht**

* Liosta siopadóireachta agus biachlár a scríobh.

**Moltaí**

* Moltar na gníomhaíochtaí a dhéanamh san ord seo a leanas

Bia agus deoch (Labhairt)

Cineálacha bia agus dí (Éisteacht)

An Fhoghraíocht - b (Foghraíocht)

Ag ithe agus ag ól (Labhairt)

Liosta siopadóireachta (Éisteacht)

Siobhán agus Róisín (Éisteacht)

Ag ordú (Labhairt)

Biachlár don bhricfeasta (Scríbhneoireacht)

Ag ordú béile (Éisteacht)

Costas (Labhairt)

Fógra do Chaifé an Róis (Éisteacht)

An Banc Teanga

* Ní gá an t-ord seo a leanúint. Laistigh de gach topaic, tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.